കുരങ്ങന്റെ കയ്യില് പൂമാല കിട്ടിയപ്പോള് അനിയന് പകര്ത്തിയ ചിത്രങ്ങളുമായി അനന്യ മലയാളികള്ക്ക് സുപരിചിതമായ മുഖമാണ് അനന്യയുടേത്. കഴിഞ്ഞ മൂന്ന് വര്ഷമായി മലയാളത്തില് നിന്നും വിട്ടു നില്ക്കുകയായിരുന്നു അനന്യ. എന്നാല്, മറ്റ് ഭാഷകളില് സജീവമായിരുന്നു. ഇപ്പോഴിതാ അനന്യ മലയാളത്തിലേക്ക് തിരികെ വരികയാണ്. പൃഥ്വിരാജ് നായകനാകുന്ന ഭ്രമത്തിലൂടെയാണ് അനന്യയുടെ ശക്തമായ തിരിച്ചുവരവ്. ഉണ്ണിമുകുന്ദന്റെ ഭാര്യയുടെ വേഷത്തിലാണ് ചിത്രത്തില് അനന്യ എത്തുന്നത്. ഇപ്പോഴിതാ,ചില രസകരമായ ചിത്രങ്ങള് സോഷ്യല് മീഡിയയില് പങ്കുവച്ചിരിക്കുകയാണ് താരം. തന്റെ സഹോദരനും അവതാരകനും നടനുമായ അര്ജുന് ഗോപാല് ആണ് ഇത് പകര്ത്തിയത്. കുരങ്ങന്റെ കയ്യില് പൂമാല കിട്ടിയപ്പോള്. അവന് പറഞ്ഞു ഇതെല്ലാം വേള്ഡ് ക്ലാസ് പിക്ച്ചേഴ്സ് ആണെന്ന്, സഹോദരന് എടുത്ത ചിത്രങ്ങള്ക്ക് അനന്യ നല്കിയ ക്യാപ്ഷന് ഇങ്ങനെ. പോസിറ്റീവ് എന്ന മലയാളം ചിത്രത്തിലൂടെയായിരുന്നു അനന്യ എന്ന ആയില്യ ജി. നായരുടെ സിനിമാ അരങ്ങേറ്റം. കുട്ടന്പിള്ളയുടെ ശിവരാത്രി, തങ്കഭസ്മകുറിയിട്ട തമ്ബുരാട്ടി തുടങ്ങിയ ചിത്രങ്ങളിലും അഭിനയിച്ചിട്ടുള്ള നടനാണ് അനന്യയുടെ സഹോദരന് അര്ജുന്.